 Proza - sf: - Ultimul reportaj de Somesan Sergiu poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14094751 Ultimul_reportaj' > Vizionari: 1110 > Ultimul reportaj proza [ stiintifico-Fantastica ] - - - - - - - - - - - - - - - - - - - - - - - - - de Somesan Sergiu [regius1000 ] 2016-07-21 | | Sergiu Somesan Ultimul reportaj Nu sunt misogin. ii pot lua drept martori pe toti prietenii mei ca iubesc femeile la fel ca oricare alt barbat. Ma rog, poate ar trebui sa precizez ca asa le iubeam inainte ca in viata mea sa apara Laura. Acum, insa, sunt pe cale sa devin un misogin convins. Este incredibil cum se poate ca o femeie frumoasa sa fie atat de rea, iar o buna parte din rautatea aceasta sa si-o reverse asupra mea. "Cine se tachineaza se iubeste", obisnuiau prietenii mei sa-mi spuna in gluma, dupa ce asistau la cate o dezlantuire de furie din partea ei, in timp ce eu inghiteam in sec si numaram incet pana la zece. A scapat cu mutrita aia dragalasa nepocita doar pentru ca numaram rar si de foarte multe ori pana la zece. Cand am observat ca nici asta nu prea ma mai ajuta, caci la finele numaratorii aveam degetele inclestate ca si cum as fi strans in maini, cu toata puterea, delicatul ei gat, m-am adresat sefilor. &#8212; Nu se poate, a spus ferm directorul de programe. Formati o echipa perfecta. stiu ca este o tipa dificila, dar incearca sa te adaptezi si sa te obisnuiesti, pentru ca telespectatorii pur si simplu o adora! M-a dat afara din birou si mi-a marit salariul cu zece la suta. De parca banii ar rezolva totul... Povestea a inceput cu mai bine de doi ani in urma, cand, la indemnul unor prieteni, am facut si eu Testul. Era la moda ca, dupa cate un chef, o gasca de prieteni sa intre intr-un centru de examinare si sa-si faca Testul. il faceau degeaba, cu toate ca era gratuit: dintr-un milion de oameni, abia daca-l treceau doi, maximum trei insi. Nu ne-a venit sa credem cand rezultatul meu a iesit pozitiv, asa cum nu le-a venit sa creada nici tehnicienilor, care l-au repetat imediat. Tot pozitiv a iesit si a doua oara, asa ca am vrut cu totii sa ne intoarcem la bar si sa sarbatorim pentru norocul care daduse peste mine. Avertizat prin canale obscure, a aparut patronul postului de televiziune ProCronos care, cu vorbe mestesugite, a facut in asa fel incat la bar sa ajunga numai prietenii mei, sponsorizandu-le suficient de bine consumatia incat sa uite nu numai de mine, dar si de ei. in aceeasi seara, aveam contractul cu ProCronos semnat si deveneam dependent de Laura mai rau decat dac-as fi fost legat printr-o casatorie catolica. Asta pentru ca, dupa primul reportaj facut impreuna, Laura, care intre noi fie vorba avea un salariu de vreo zece ori mai mare ca mine, le-a spus sefilor: &#8212; De acum incolo, numai pe el il vreau! si pe mine m-a avut! Uneori regretam ziua cand se adusese prima oara pe Pamant Mixodina. La inceput, ciuperca fusese comercializata in cantitati mici, drept un drog oarecare, care starnea vise extraordinar de realiste, petrecute intotdeauna in trecut. Problema este ca, fiind adus prin contrabanda de pe planeta Asturias, era destul de putin si de scump. Cei care l-au folosit prima data au jurat cu mana pe inima ca visul nu era numai realist, ci devenea de-a dreptul realitate. Cererea era atat de mare incat in numai doi ani substanta activa din ciuperca a fost produsa pe cale sintetica, asa ca numarul celor care-l experimentau s-a inmultit in progresie geometrica. inca doi ani si unul dintre cei care utilizau drogul a avut un vis in timp ce era pe fotoliul din propria-i sufragerie. inainte de a lua drogul se asezase pe spate, iar pe piept isi asezase un aparat de fotografiat. in vis, i s-a parut ca are aparatul foto la el, asa ca a facut mai multe fotografii si, uite asa, s-au dezvaluit lumii intregi primele fotografii cu Troia in flacari. De atunci a inceput o intreaga nebunie urmata imediat de o la fel de cumplita dezamagire: abia doi-trei oameni dintr-un milion reuseau sa aduca fotografii sau filme din trecut. si nici ei intr-un mod stabil si constant, asa ca, vazand performantele mele, nici nu-i de mirare mine dintre cei vreo zece crononauti - asa ni se spunea - pe care-i avea televiziunea ProCronos, Laura m-a ales pe mine. Eu sunt convins ca Laura era constienta de fragilitatea pozitiei sale si din cauza asta incerca mereu sa ma impinga pe o pozitie inferioara, iar ea sa iasa in evidenta. Oricum, este cert ca nici ea nu ma suferea. Pentru a ramane in acelasi vis cu mine, trebuia ca, atunci cand imi era administrata Mixodina sa fim in contact fizic, asa ca eu eram asezat pe un fotoliu, iar langa mine, pe un fotoliu asemanator, statea Laura. Amana pana in ultima clipa sa-mi atinga mana, motiv pentru care o data ne-am trezit in vise diferite. Adica in aceeasi perioada istorica, dar in locuri diferite. A fost cel mai placut reportaj din toata cariera mea, chiar daca nu a fost transmis niciodata. Primul reportaj l-am facut tot la Troia si am ramas uimit in fata frumusetii reale a Elenei. Niciuna dintre actritele care-au interpretat rolul ei in filmele contemporane nu se apropia - nici pe departe - de frumusetea sa. Am ajuns exact cand terminase de facut dragoste cu Paris si avea buzele putin rasfrante de un zambet abia inceput, de femeie care stie mai multe decat tot restul oamenilor la un loc. Am uitat de Laura, care vorbea langa mine, si am focalizat pe fata Elenei care statea tolanita ca o pisica mare, cu ochii inchisi. si in timp ce Laura, langa mine, spumega pentru ca nu o filmam pe ea, iar eu eram pierdut in admiratie, Elena a deschis ochii mari si am avut o clipa impresia ca ma priveste drept in fata. Era sa scap camera din mana si am intors-o repede spre Laura, care perora despre destrabalarea acestei frumuseti antice ce a provocat, prin depravarea ei, atatea suferinte si victime. Mie mi s-a parut doar superba si inocenta, dar se pare ca Laura a observat privirea admirativa pe care i-o aruncam frumoasei adormite, pentru ca a incheiat sarcastic: &#8212; Oricum, se pare ca in timpul cuceririi Troiei, Elena a fost violata de tovarasii de lupta ai sotului incornorat. Promitem telespectatorilor sa revenim cu un reportaj din vremea asediului, in care sa le aratam cum era pedepsit dezmatul in lumea antica... Mi-am oprit in barba injuratura pe care-am vrut sa i-o trag, de frica sa nu fie inregistrata de microfonul sensibil al camerei. Ce nu stia Laura era faptul ca orice crononaut cat de cat priceput - iar eu eram, fara falsa modestie, printre cei mai priceputi - putea sa-si dirijeze calatoria daca nu la secunda, atunci aproape la minut, astfel ca oricat am mai cautat apoi scene erotice cu Elena, nu am mai gasit. in zadar tuna si fulgera Laura, pentru ca in tara orbilor chiorii sunt imparati, dupa cum obisnuiam noi, crononautii, sa-i minimalizam in particular pe reporterii care luau tot caimacul. Asta nu inseamna ca nu o vizitam cand eram singur. Fiind profesionist, aveam acces la cea mai buna sursa de Mixodina, astfel ca am inceput sa iau tot mai multa, pentru a ramane cat mai mult timp in preajma Elenei. La doua doze standardizate, puteam ramane mai mult de o ora. Facusem o obsesie pentru ea si la un moment dat am luat cu mine un trepied cu ajutorul caruia am fixat obiectivul camerei de filmat asupra chipului ei minunat. Apoi, profitand de faptul ca Paris lipsea, m-am apropiat de ea si am sarutat-o. Pe inregistrare se va vedea exact ca un sarut adevarat - ce conta ca eu aveam sa sarut doar aerul! Spre surpriza mea, am simtit niste buze calde, moi si inmiresmate, care se deschideau primitoare. A deschis si ea ochii, m-a indepartat o clipa, apoi m-a cuprins iarasi in brate, murmurand ceva din care am inteles numai: "Ares, Ares". Cu reflectorul din frunte si cu toti acumulatorii si aparatura agatata de mine poate ca i-am parut Ares, zeul razboiului. Banuiesc ca voia sa ma atraga de partea lor in razboi, dar in momentul acela eu nu am simtit decat cum cea mai frumoasa femeie din lume ma strange la pieptul ei. M-am trezit nauc in sufrageria mea, strangand in mana camera si trepiedul, si am incercat sa-mi explic ce s-a intamplat. M-am uitat la ce inregistrase camera, am vrut sa sterg, apoi m-am razgandit si, in timp ce ma plimbam de colo-colo prin incapere, ochii mi-au cazut pe dozele cu Mixodina: pe ele scria mare, cu rosu, ca in aceste fiole concentratia era dubla! Scria, dar eu la gandul ca aveam s-o vad pe Elena, nu citisem absolut deloc ce spunea acolo, astfel ca imi injectasem PATRU doze, lucru pe care nu-l mai facuse nimeni pana acum. Cineva incercase odata trei doze standard, iar acum tot in coma se afla, tinut in viata doar de aparate. Eu luasem patru si nu aveam nimic, nici macar o usoara ameteala. Doar o stare de euforie ce provenea de la faptul ca facusem dragoste cu Elena. Elena din Troia, bineinteles. Dar mai ales pentru ca aflasem ca dupa patru doze ma puteam si materializa, nu numai calatori in trecut, si ca organismul meu putea rezista cu succes acestei cantitati. Pe de alta parte, am observat ca se materializa in trecut si orice obiect si probabil ca si orice fiinta pe care le atingeam in timpul calatoriei. Exact atunci mi-a venit si ideea. Minunata idee care avea sa ma scape definitiv de Laura si de fandoselile ei. A doua zi i-am prezentat Directorului de programe ideea mea, periata si parfumata ca sa dea bine: un reportaj la curtea lui Harun al-Rashid! De data asta, o solicitam eu in mod expres pe Laura, pentru ca numai ea ar fi fost in stare sa prezinte, cu farmecul sau inegalabil, opulenta de la curtea califului. Directorul a aprobat fara nicio banuiala reportajul, mormaind in barba ca se bucura cand angajatii lui se inteleg bine si conlucreaza spre binele mers al postului. Nici nu banuia el cat de bine aveam sa conlucram, astfel ca am fugit acasa unde-am rascolit tot ce aveam la indemana in biblioteca, pentru a afla cat mai multe despre Harun al-Rashid si epoca lui. A doua zi, cand ne-am asezat pe fotolii, m-am bucurat de faptul ca Laura purta doar o fustita sexy care avea sa-mi usureze foarte mult misiunea. Eu caram in geanta cu acumulatori si o haina lunga din lana, care la o adica putea trece la o privire fugara drept burnuz. Cand a venit tehnicianul pentru a ne injecta dozele, eu i-am dat o fiola fara inscriptii, aranjata de mine pentru ca-n ea sa-ncapa patru doze, si in numai cinci minute ne-am trezit in interiorul unui palat care speram sa-i apartina lui Harun al-Rashid. Primul lucru pe care l-am facut a fost sa-mi pun burnuzul peste hainele obisnuite, iar al doilea sa leg mainile frumoasei Laura cu cablul de la microfon. A fost atat de uimita de gestul meu, incat a inceput sa se impotriveasca doar cand era deja prea tarziu. tipetele ei au atras imediat doi soldati din garda califului si, cu toate ca nu vorbeam niciun cuvant in araba, m-am inclinat adanc in fata lor - asa cum am vazut ca se face in filmele pe care le studiasem cu o seara inainte - si am aratat spre roscata sexy de langa mine. Se pare ca dincolo de cuvinte exista totusi un soi de intelegere secreta intre barbati, pentru ca dupa ce-au privit-o admirativ pe Laura pret de cateva clipe, nu si-au mai pus problema nici cum am ajuns acolo si nici pe unde am intrat. M-au condus spre o sala mare si plina de lume si mi-au facut semn sa astept. Nu dupa multa vreme a venit sa ne conduca un barbat cam intre doua varste, obez de-a dreptul si pe care-l banuiam a fi seful haremului. L-am urmat in sala tronului, unde, fara nicio urma de indoiala, l-am vazut pe Harun al-Rashid. Chiar langa el mai statea un barbat pe care il banuiam a fi Giafar. Cand am ajuns in fata califului, m-am trantit cu fata la podea, dar hadambul m-a prins de umeri si mi-a aratat ca Harun al-Rashid imi facuse semn sa ma ridic. Oricum nu avea ochi pentru mine, ci numai pentru Laura, care pentru prima data era tacuta si naucita. La capatul cateva minute lungi, califul isi desprinse privirea de pe fata si dupa fata lui extaziata mi-am dat seama ca in viata lui nu mai intalnise o roscata. Cel putin nu una naturala si atat de apetisanta pe cat era Laura... Cand m-a intrebat ceva, am ridicat neputincios din umeri si am aratat spre gura, sperand ca avea sa ma creada mut. A insistat cu intrebarea si atunci eu, avand o banuiala, am ridicat amandoua mainile si am aratat: zece! Ce aveau sa fie acesti zece nu-mi pasa; putea la fel de bine sa fie zece camile sau zece bani, pentru ca eu nu avem de gand sa ma targuiesc. Califul, cu ochii atintiti asupra Laurei, facu semn hadambului, care-o acoperi cu un vesmant larg si o trase afara din incapere. Cand sa iasa din incapere, Laura intoarse niste ochi mari si speriati spre mine si tipa: &#8212; George, te implor, nu ma lasa aici! Am zambit in barba si i-am facut cu mana. ia te uite, m-am gandit: acum stie si cum ma cheama! Un ins care parea a fi vistiernicul se opri in fata mea si imi puse in brate zece pungi in care banuiam ca erau monede de aur. M-am inclinat inca o data in fata califului care nu prea imi mai purta grija, cu gandul la frumoasa roscata recent achizitionata. Am iesit si de fiecare data cand intalneam un om in calea mea, ii dadeam cate un dinar de aur, ma inclinam in fata lui, si-i spuneam: &#8212; Roaga-te pentru Laura, ca mare nevoie mai are! Omul se inclina si el in fata mea, zambea multumind cu ochii la banul de aur din mana lui si pleca fericit. Cand am ajuns inapoi toti cei din sala erau ingroziti: la un moment dat atat eu cat si Laura ne-am pierdut consistenta si am disparut apoi am aparut numai eu. Am asteptat si eu alaturi de ei - cu toate ca din motive diferite - cateva ore sa se arate Laura, apoi, vazand ca nu mai apare, am plecat acasa. Un timp s-a vorbit in soapta de interzicerea reportajelor pentru o vreme, dar cine inchide o afacere de miliarde doar pentru ca un reporter a cazut la datorie? Chiar daca este vorba de o roscata incantatoare cu numele de Laura. | index 'pageview'); 